མཐུན་པར་བྱུང་ངོ་།།ཆེ་བཞི་ནི་དབང་པོ།ཆུད་འཛའ་བའི་མཚན་མ་ནི་འཆི་ལྟས།སྟེས་དབང་ནི་སྟོབས་ཤུགས་སམ་སྟབས་ལེགས།དོང་པ་དང་།གང་བ་ཅན་དང་།སག་ཐག་དང་།སྟག་རལ་རྣམས་མདའ་ཤུབས་ཀྱི་
མིང་གི་རྣམ་གྲངས་སོ།།རལ་པ་ས་ལ་བསྒྲགས་པ་ནི་རལ་པ་ས་ལ་བཏིང་བའམ་སྲུངས་པ།སིང་ག་ལ་ནི་སེང་གེ་འཛིན་ཞེས་པ་སྟེ།དེད་དཔོན་ཞིག་གི་མིང་ངོ་།།ཤལ་མ་ལི་ནི་ཤིང་ཚ་ཚ་ཟེར་བ་ཚེར་མ་ཆེན་པོ་ཅན་ཞིག་ཏུ་
བཤད་དོ།།གྲོ་བ་ནི་འདིར་གྲོ་ག་སྟེ།ཤིང་སྟག་པའི་བར་ཤུན་ཡི་གེ་འབྲི་ཆོག་པ་དེ་ཡིན།ཤིང་བལ་ནི་རསྲ་བལ་ལའང་བཤད་དོ།།ལུང་བོང་དང་བན་ལང་ནི་བ་ལང་གི་བརྡ་རྙིང་ངོ་།།ལུས་མ་རྙིས་པ་ནི་ལུས་ཟུངས་མ་
ཉམས་པའམ་མདངས་མ་ཤོར་བ།མ་བཟླུགས་པ་ནི་མ་ཞུས་པའམ་མ་དྲིས་པ།གདོད་ཤེས་ནི་ད་ལྟ་རང་ཤེས།ཁབ་རལ་ནི་ཁ་བ་སྣོད།མཆིལ་བ་ནི་ལྕགས་ཀྱུ།བཟང་མཁན་ནི་གོས་བཟོ་བའོ།།༈།།སོར་བཤགས་

ཀྱི་སྐབས་ནི།ཨུཏྤ་ལའི་ཟེ་འབྲུའི་མདོག་འདྲ་བ་ནི།ཁ་ཅིག་སེར་པོ་ཟེར།འགའ་ཞིག་མིག་སྨན་སྔོན་པོའི་མདོག་འདྲའོ་ཟེར་རོ།།ཤེད་མཐུན་ནཱི།ཡིད་མཐུན་ཏེ།མཛའ་བོའམ་གཉེན་ཕྱོགས་ཀྱི་མིང་།ས་འཛིན་མ་ནི་ཆུང་མ་གཉིས
པ།སྐྱོ་མ་གྲང་མོ་མི་འཐུང་ནི་སྐབས་འདིར་ནང་མཐུན་པ་མི་ཡོང་ཞེས་པའི་དོན།སྒྲོས་ནི་རྨ་ཤུལ།ཕྱི་མོ་ནི་མའི་མ་སྟེ་ཨ་ཕྱི་ཡང་ཟེར།ཆེན་ཆུན་ནི་ཆུང་མ་ཆེ་ཆུང་།གླས་པ་ནི་སྡོད་ས་སྤོས་པ།རྨ་འབྱེད་པ་ནི་མོ་མཚན་གདངས་པ།
ཁུད་པར་བྱས་པ་ནི་ཐུན་མོང་བ་བདག་ཉིད་གཅིག་པུས་དབང་དུ་བྱས་པ།སྐུད་པོ་ནི་ཆུང་མའི་སྤུན་ཟླ།ག་གོན་ནི་ཉུང་མ་ཞེས་པ་ལ་ཕུག་གི་རིགས་སོ།།ཐིབས་པོ་ནི་ནགས་ཚང་ཚིང་འཐུག་པོ།ཟླ་བའི་རྒྱབ་སུས་མཐོང་ནི།ཟླ་བའི
དཀྱིལ་འཁོར་གྱི་རྒྱབ་སུས་མཐོང་སྟེ་མདུན་གྱི་ཆ་མཐོང་བས་དགའ་བ་ལྟར།གང་ཕྲད་པ་འདི་དགའ་བས་བླང་གི་ཕྱིས་ཅིར་འགྱུར་མི་དཔྱོད་ཅེས་པའི་དོན་ནོ།།ཆུ་ཐག་ནི་ཤིང་རྟའི་གཉའ་ཤིང་སྦྲེལ་བའི་འབྲེང་ཐག་གོ།།ཉེས
བྱས་ཀྱི་སྐབས་སུ།སྐྱོན་མེད་པ་ལ་བཀོད་པ་ནི།མཐོང་ལམ་ལ་བཀོད་པ་སྟེ།མཐོང་ལམ་ཐོབ་ན་ངན་སོང་དང་རིགས་མཐུན་གྱི་སྲིད་པ་བརྒྱད་པ་ལེན་པ་སོགས་ཀྱི་སྐྱོན་ཟད་པའི་ཕྱིར་རོ།།ཤམ་ཐབས་ཡོན་ཏན་བདུན་ལྡན་དུ་གྱོན་པ
ནི་གནས་གཙང་མའི་ལྷ་རྣམས་ཀྱི་གྱོན་ཚུལ་ཡིན་པར་གསུངས་སོ།།རྒྱན་པོ་པ་ནི་ཚེ་ལོ་མཁན་ཡང་ཟེར་ཏེ་ཤོ་རྩེ་མཁན།ཤ་ཟ་ནི་ཡི་དྭགས་ཀྱི་བྱེ་བྲག་སྟེ་ཤ་ཁྲག་ཟ་བ་ནག་པོ་ཆེན་པོ་ལ་སོགས་པ་དང་།རྡུལ་ཁྲོད་ཀྱི་ཤ་ཟ་ནི་ཕྱག་དར

ཁྲོད་ཀྱི་འདྲེའམ་ཚུབ་མའི་ནང་གི་འདྲེའོ་ཞེས་རྣམ་འབྱེད་འགྲེལ་པར་གསུངས།ཤེས་རབ་བྱེད་པ་ལས།ཤ་ཟ་ནི་མི་ལ་ཀྱལ་ཀ་བྱེད་པ་དེན་པོའམ་ཐེའུ་རང་ལྟ་བུའོ་ཞེས་དང་།གཞི་འགྲེལ་ལས།ཡི་དྭགས་
ཞེས་བྱ་བ་ནི་རྐང་པ་ཕྱིར་ལྟ་བ་ལྟོགས་པ་རྣམས་སོ།།ཤ་ཟ་ཞེས་བྱ་བ་ནི་ཡི་དྭགས་ཀྱི་བྱེ་བྲག་སྟེ།ཤ་ཁྲག་ཟ་བ་ནག་པོ་ཆེན་པོ་ལ་སོགས་པའོ་ཞེས་བཤད་དོ།།འདོམ་པ་ནི་ཐུག་པའམ་ཕྲད་པ།རི་བ་མ་ནི་ཤིང་རྡོ་སོགས་ཀྱིས་ཀྱང་གི
ཚུལ་དུ་བསྐོར་བ།གཙངས་པ་ནི་རྩངས་པ་ཞེས་པ་སྲོག་ཆགས་རྨིགས་བུ་ཆེ་བ་དེ་ཡིན་ནམ་སྙམ།གོར་མ་ཆག་ནི་ཐེ་ཚོམ་མེད་པའམ་ཐག་བཅད་པ།སྐྱུ་རུ་མ་ནི་ཚོད་མ།མཁུར་བ་ནས་མཁུར་བར་སྤོ་བ་ནི་འགྲམ་པའི་ནང་གཡས་
གཡོན་དུ་སྤྲོ་བ།ལྷུང་བཟེད་བསྐྱམས་པ་ནི་ལྷུང་བཟེད་དུ་ཆུ་བླུགས་ཏེ་བསྐོར་ནས་བཤུལ་བ།བཀྲུ་སྨན་ནཱི་བཤལ་སྨན།སྡུམ་པ་ནི་ཚོད་མ་མཁན་ནོ།།།གཞི་སྨད་ལས་གསོ་སྦྱོང་སོགས་ཀྱི་སྐབས་ནི།སེག་མ་ནི།
སྐབས་འདིར་སྒྱུག་མ་སོགས་ཀྱི་ཐགས་མའམ་ལྷས་མ་གྲུ་བཞི་དང་།རི་ལྡེ་ནི་དེ་དཀྱུས་རིང་བ་ལ་བཤད་དོ།།གཞི་འགྲེལ་ལས།མ་ཏུ་ལུང་ག་ཞེས་བྱ་བ་ནི་ལུང་ངོ་།།ཞེས་འབྱུང་ཞིང་།འདི་ལ་བ་ལུང་ཁ་ལུང་ངམ།ཕ་ལ་པཱུ་རཿསྟེ།
བཟས་བུས་གང་བ་དང་།བཱི་ཛ་པཱུ་རཿསྟེ།གང་བའི་ས་བོན་ཞེས་ཀྱང་འབྱུང་བས་བཱི་ཛ་པཱུ་རཿནི་སེ་འབྲུ་ཡིན་པར་འགའ་ཞིག་ཏུ་བཤད་ཅིང་།གང་ལྟར་ནའང་ས་བོན་ནམ་འབྲས་བུས་གང་བ་ཞིག་ཏུ་མངོན་པས་སླར་དཔྱད།ཨརྐ་ནི།།

ཤིང་ནི་མྦའམ།ཉི་མའི་ཤིང་ཞེས་ཀྱང་བཤད་པས་དེའི་བལ་དང་།ཡང་ཨརྷ་ནི་ལྕམ་པ་མ་ནིང་དང་།རས་བལ་དང་།སྦ་བ་ལ་བཤད་པ་ལའང་འདུག་སྟེ།ཨརྐྐ་དང་ཨངྒལ་ཁྱད་པར་ཡོད་དམ་དཔྱད།སྦར་ཐང་སྣུམ་པར་གྱུར་པ་ནི
འཆག་སར་ཐུགས་མཁྲ་བོའི་རྟེན་བཏིང་བ་རྐང་པ་ལ་བསྐུས་པའི་ཟླུམ་གྱིས་སྒྱུ་མ་ཅན་དུ་བྱས་པའི་དོན་ཏེ།སྦུར་ཐང་དམ་པར་ཐང་ནི་ཐགས་མའི་སྟན་རིང་ཁྲ་བོའོ།།ཡོན་བཤད་པ་ནི་སྦྱིན་པའི་ཕན་ཡོན་བཤད་ཅིང་དགེ་བ་བརྫོབ།
མཚམས་ཀྱི་སྒོ་ནང་ནི་མཚམས་བུ་ཆུང་དང་།སྨད་རོལ་ནི་དེའི་ཕྱི་རོལ་གྱི་མཚམས་པོ་ཆེ་སྟེ།བསྐྱང་བ་དང་བསྐྱེད་པ་ནི་ལས་གཅིག་གིས་དེ་གཉིས་ཀ་དུས་གཅིག་ཏུ་བཅད་རུང་ཞེས་པའི་དོན་ནོ།།མཚམས་བསྐུམ་པ་ནི་མཚམས་མ
བཅད་པ།ཉྭ་ལས་སུག་ཉ་ཅུང་ཟད་བགྱིས་པ་ནི།ཉྭ་ཤཱ་ལས་མ་སྦྱིན་པར་ཅུང་ཟད་བླངས་པ།བཙིགས་པ་ནི་བརྡུངས་པ།གསིང་མ་ནཱི་སྤངས།རི་འོ་ར་ནི་རི་བྲུག།དང་ར་ནི་ར་བ།དགོན་དུང་ནི་འདིར་བ་ཙཱ་ཙནྡ།འཐབ་ཀྲོལ་ནི་
འཐབ་རྩོད་སློང་བ།མལཱ་ནི་ཀྱེ་མ།།ཁུ་འཕྲིག་ཟ་བ་ནི་དོགས་པ་ཟ་བའམ་ནུ་མེ་ཏོག་བྱས་པ།ཁྱིམ་ཕུབ་པཱ་ནི་བག་མ་བླངས་པ།དྲིལ་ཙོང་ནི་དྲིལ་བུའི་ཁོག་པ་ལྟ་བུའི་ཙིང་།རོད་རོད་པོ་ནི་རྟབ་རྟབ་པོ།ཁུ་གུ་ནི་ཁུ་བོ་སྟེ་པའི་སྤུན།གཟེམ་པ་ནི
འཛེམ་པ་ཞེས་ངག་སྒྲོན་གྱི་མཚན་དུ་འབྱུང་ངོ་།།བཀྲིས་ཤིག་ནི་ཁྲིད་དེ་ཤོག་ཅེས་པའོ།།གཡར་ཚེ་ནི་ངོ་ཚ།ཕྲུམ་ཚུད་ནི་འོ་མ་དང་དར་བ་བརྒོལ་བའི་སྙིགས་མའོ།།གོས་གཞིའི་སྐབས་ནི།བལ་གླང་མོ་ནི་གླང་མོ།བེ་

༅སྣབས་ནི་བེའུ་འབྱུང་ལྟས་གཅིན་སྣབས་ལུད་ལྟ་བུ་འདྲེས་པ།གཟུ་ལུམས་ནི་རང་བཟོ།གཏེང་པ་བཟུང་ཞེས་པའི་གཏེང་པ་ནི་གཏའ་མ་དང་གཏེ་མ་དང་གཏེའུ་ཞེས་ཀྱང་བྱ་ལ།གཞན་ལས་ནོར་བླངས་
པའི་ཚབ་ཏུ་བཞག་པའི་རྫས་ཀྱི་མིང་ཡིན་པས།ཡུལ་ལུགས་ཀྱི་བུ་དང་བུ་མོ་གཏེ་མར་གཟུང་བའི་ཆད་པ་བྱས་པའོ།།འཚོ་བ་པ་ནི་མུ་སྟེགས་གཅེར་བུ་པའི་མིང་ཡིན་སྲོག་བདག་ཏུ་སྨྲ་བས་དེ་སྐད་ཟེར་རོ།།སེང་རས་ནི་རས་ཕྲ་མོ་ཤིན
ཏུ་ལྷོད་པ་ཤ་རྗེན་ཇི་བཞིན་གཡོགས་མི་ཐུབ་པ།ཀླུམ་ནི་ལ་བ་འཐུག་པོ།ས་ལུ་ལ་འཇམ་བྱས་ཞེས་པའི་འཇམ་ནི་ཐུག་པའི་མིང་ཡིན།གླང་པོ་ཆེའི་བླ་ནི་གླང་པོ་ཆེའི་ལྷ་རྟོག་པ།གཟེབ་ནི་ལྕུག་མ་ལས་བྱས་པའི་སྒྲོམ་ཁ་སྦྱར།
ཚན་པོ་ཆེ་ཆེན་པོའི་སྟོབས་ནི་སྐབས་འདིར་གླང་ཆེན་ཕལ་པ་བཅུའི་སྟོབས་ནི།སྤོས་ཀྱི་གླང་པོ་ཆེ་གཅིག་གི་སྟོབས་དང་།སྤོས་གླང་བཅུའི་སྟོབས་ནི།ཚབས་པོ་ཆེའི་སྟོབས་ཀྱི་ཚད་དུ་ཕྲན་ཚེགས་འགྲེལ་པར་གསུངས་སོ།།
མཛུར་བ་ནི་བྱེས་ཀྱི་རྒྱགས།མོན་དར་ནི་རྩྭའི་རིགས་ཀྱི་ཤུན་པ་ལས་བྱས་པའི་གོས་ཤིག་དང་།སྲིན་བལ་ནི་སྲིན་བུའི་རིགས་ཀྱི་སྲོག་ཆགས་ལས་བྱུང་བའི་བལ་ཡིན།ར་ཆར་ནི་ར་ཕྱར་ཞེས་འབྱུང་སྟེ་ར་བལ་ལས་བྱས་པའི་སྣམ
བུའི་རིགས།རལ་ཁ་ནི།དགེ་སློང་མའི་ཤིང་ང་དཔུང་ཆད་ལས་རྣམ་པ་ཅུང་མི་འདྲ་བའི་སྟོད་གོས་སོ།།ཆ་ག་ནི་གོས་ཀྱི་མཐའ་མི་ཐེག་པའམ་མི་ཟད་པའི་ཆེད་སོར་གཉིས་ཀྱི་ཚད་ཀྱི་རས་མས་གླན་པ་ལ་ཆག་བཏབ་པ་ཟེར་ཏེ།མཐའི

ལྕགས་རི་ཞེང་ཆུང་ངུའི་མིང་ངོ་།།དུས་ཀྱི་ཞགས་པས་བཅིངས་པ་ནཱི་འཆི་ལྟས་ཀྱིས་འགུགས་པ།གཞུ་མཆོག་ནི་གཞུའི་རྩེ་མོའམ་རྩེ་མོ།ཙེག་ཙེག་པ་པོར་ལངས་ནས་སུད་དེ་ཤི་བ་ནི་ཁ་ཟས་བརྩེགས་བརྩེགས་པ་ལྟོ་སྤྲོས་ནས་མ་ཞུ་སྟེ་ཤི་
བཡིད་གཅུགས་པ་ནི་ཤིན་ཏུ་མཛའ་བ།དོས་ཤིག་ནི་དེད་པར་གྱིས་ཤིག་ཅེས་པའི་སྐུལ་ཚིག།རྔམ་པ་སུ་སུ་ནི་རིངས་སྟབས་སམ་དབུགས་འཚང་འཚང་།ཞོ་ཅན་ནི་སྡུམ་ཅན་ནམ་ཆི་ཅན་ཞེས་པ་སྟེ།འདིའི་ཞོ་ནི་སྲ་རྩི་དང་ཐང་ཆུ་ལྟ་
བུ་ལ་བྱའོ།།གླམ་གྱིས་ཁྱེར་ནི་རླམ་ཞེས་ཀྱང་འབྱུང་བས།དབྱར་དུས་སྣོད་སྤྱད་སོགས་རླན་ཆེ་ས་ར་བཞག་ན་སྟེང་དུ་སྤུ་ལྟ་བུ་ཞིག་ཆགས་པའི་མིང་།བསུགས་པས་མ་འཁུས་ནི་ཆུར་བཙིར་བའམ་བཤལ་བས་མ་གོས།བླ་སྐྱེས་ནི་གླ
སྐྱེས་ཏེ་ཤོ་གམ་དང་གྲུ་གླུ་སོགས་ཀྱི་ནོར་གྱི་མིང་ངོ་།།འོ་བཟེ་ནི་འགྲོ་འདུག་ཡང་ཞིང་སྒྲིན་པོ།དན་གྲོགས་ནི་སྟོངས་གྲོགས་ཏེ་ཕན་གྲོགས།ཁ་གདག་གོ་ནི་གསད་པར་བྱའོ་ཞེས་པའོ།།དུས་ཀྱིས་བཅུས་པ་ནི་དབང་གི་བཅུས་པ་སྟེ་དབང
དུ་བསྡུས་པའི་དོན།མ་ལོ་མ་ནི་མ་འདང་བ།སྦྲེབས་པ་ནི་ཁྱགས་པའམ་གྲང་བ།མ་སྐྱུངས་ཙམ་ནི་མ་ལྟོགས་ཙམ།ཀ་དི་ད་ནི་ཁ་དི་ར་སྟེ་སེང་ལྡེང་།པུན་ཌ་རི་ཀ་ནི་པདྨ་དཀར་པོའི་མིང་།ཁ་ཟས་བསྙེམས་པ་ནི་ཁ་ཟས་ཁེབས་པ།འབྱོར་ཚིགས
ནི་ས་མ་པྲ་པ་ཏ་ཞེས་པ་བསྒྱུར་ན།འབྱོར་ཚོགས་སམ་མཉམ་པར་གྱུར་ཅིག་ཅེས་པ་སྟེ།མཉམ་པ་ནི་དུག་མེད་པའི་དོན་ནོ།།།ཀོ་པགས་ཀྱི་གཞི་སྐབས།ཉེ་ཞོ་མེད་པ་ནི་བདེ་བ་དང་།ལེགས་པ་དང་།སྐྱོན་མེད་པ་དང་།བཀྲ་ཤིས་པ

༅སོགས་ལ་འཇུག་གོ།།ཁྱི་སྲེ་བོ་ནི་ཁྱི་སེར་སྲུག།ཀཱ་ཏྱ་ཡ་ནཱ་ནི་ཀ་ཏྱའི་བུ་ཞེས་པ་སྟེ།དྲང་སྲོང་ཀཏྱ་ཞེས་བྱ་བའི་རུས་སམ་རིགས་རྒྱུད་ལ།བུ་བརྒྱུད་ཀྱི་རྐྱེན་ཨཱ་ཡ་ན་ཎ་བྱིན་པས།ཀཱ་ཏྱཱ་ཡ་ན་སྟེ་ཀ་ཏྱའི་བུ་ཞེས་པའོ།།
བྱི་བོ་བྱེད་པ་ནི་མཚན་མོ་གཞན་གྱི་བུད་མེད་དང་གསང་སྟེ་འགྲོགས་པ།དྲི་ལས་སྐྱེས་པའི་བུ་ལ་ནལ་བུ་ཟེར་རོ།།མཆིལ་ལྷམ་ཐི་གི་ནི་མཆིལ་ལྷམ་ཅུང་ཞིག།གསེགས་སུ་བཅིངས་པ་ནི་རས་ཀྱིས་བཏུམས་པ།ཁ་ཆུ་ཆུས་ཕྱུང་ནི་བོལ
གྱི་རྩེ་མོར་གྲུབས་སམ་བུ་གྲུ་ཡོད་པའི་ལྷྭམ།རྩྭ་མུནྡ་ཛ་ནི་དྲེས་མའམ་སྐྱེར་མའོ།།།སྨན་གཞིའི་སྐྱབས་ནི།ཙོ་ཙ་ནི་ཤིང་ཐོག་ཀུ་ཤུ་སྟེ།སྟོན་དུས་སྨིན་པའི་ཤིང་ཐོག་དམར་པོ་དྲི་ཞིམ་པ་རྒྱ་ནག་སྐད་བཅྭའཚོན་ཟེར་བ
དེ་ཡིན་པར་བཤད།འབྲུའི་ཆང་ལས་ཚྭར་གྱུར་པ་ནི།འབྲུའི་ཆད་བསྐོལ་ཏེ་སྐྱུར་པོར་བཅོས་པའོ།།སྣག་ཚོ་ག་ནི་ཤ་དུམ་བུར་བཙོས་པ་ཡིན་ནམ་དཔྱད།སྐབས་འདིའི་བསྙོད་ནི་ནོར་རམ་བླུ་རིན།བཀའ་གྱོད་མི་རྨ་བ་ནི་བཀའ
བཀྱོན་མི་འབེབ་པའམ་གྱོད་མི་བྱེད་པ།དན་གྲོང་ནི་འཇིམ་པའི་རི་ལུ་སྐམ་པོ་འཕེན་དུ་རུང་བ།གཉའ་བོ་ནི་དབང་པོ་དང་།ཆེ་བཞི་ནི་བདེན་དབང་ཞེས་བརྡ་རྙིང་ལས་འབྱུང་ངོ་།།འུར་པ་ནི།རྣམ་འབྱེད་འགྲེལ་པ་ལས།འུར་པ
ཞེས་བྱ་བ་ནི་བྱ་ལ་པ་ཀ་ཡིན་ནོ་ཞེས་འབྱུང་ལ།དེ་ལང་ལུས་ཅུང་ཆུང་བ་ཕལ་ཆེར་ཞིང་གི་ནང་ན་འདུག་པའི་བྱ་ཞིག་ལ་བརྟ་ཀ་དང་།དེ་ལས་ཆུང་བ་ནི་བྱ་ལ་པ་ཀ་ཡིན་ནོ།།ཞེས་ཕྲན་ཚེགས་འགྲེལ་པར་གསུང་།ལྷམ་བུ་ཆུ་བཤེར་ནི།

སྲིན་འབུ་ཞིག་གི་མིང་ངོ་།།སྐུད་ས་ནི་སྐུད་ཙ་དང་སླད་ཚ་ཞེས་ཀྱང་འབྱུང་སྟེ་སྐྱུག་པའི་མིང་ངོ་།།གཙང་སྦྱོར་ནི།ཕྲན་ཚེགས་འགྲེལ་བར།གཙང་སྦྱོར་བ་ནི་ཟས་ཀྱི་ཞལ་ཏ་པའོ།།ཞེས་གསུངས།དམ་བཞག་པ་ནི་གཉེར་བའི་མིང
ཡིན་ནམ་སླར་དཔྱད།ཕྲུ་བ་ནི་ཟ་མ་བཙོ་བའི་ཟང་ང་།ཁ་གཟར་ནི་སྐྱོག་ཐུམ།ཕུལ་བའི་བཏུང་ཕོར་ནི་ཟས་མགུལ་དུ་ཐོགས་པ་ཕུལ་བའི་བཏུང་བ་འཐུང་བའི་ཕོར་བ།ཁྲག་དྲོན་པོ་ཞེས་པ་ནི།སྙིང་གའི་ཕྱོགས་སུ་གནས་པའི་སྲོག
འཛིན་པའི་ཁྲག་གོ།ཕྱི་མྱུག་མ་ནི་ཕྱོགས་ནས་འོངས་པའི་སྦྲང་མོ།འཆིང་ཕོར་ནི་རྫའམ་རྡོ་རིགས་ལས་བྱས་པའི་ཕོར་བ་ཡིན་ནམ་སྙམ།སྲིན་བུ་པད་མའམ་པད་པ་ནི།ཆུ་ནང་གི་འབུ་མིའི་ནད་ཁྲག་འཇིབ་ཅིང་ཟུངས་ཁྲག་འཇིབ་མི
འདོད་པའི་འབུ་ཞིག་ཏུ་བཤད་དོ།།རྒྱལ་མོ་ག་གོན་ནི་ཉུང་མཆེ་ལེགས་ཤིག་གོ།།།ལས་གཞི་མན་ཆད་ནི།སྙི་བ་ནི་སྲ་སྟི་ཞེས་པའི་སྒྲི་བའོ།།ཚྭ་སྒོ་ནི་བ་ཚཱ།བ་གྲུས་མའམ་བ་དྲུས་མ་ནི།བཞོ་མ་སྟེ་བེའུ་འབྲངས་
པའི་བ་ལང་མོའོ།།ཅོམ་ཆུང་བ་ནི་སྒྲ་སྐད་ཆུང་བ།བཙོས་པ་ནི་འདིར་སྤྱོས་པ་སྟེ་གཤེ་བ།སྦྲིད་པ་བྱུང་བའི་ཚེ།སྙིང་གའི་རྩ་ཁ་ཕྱེ་བས་བར་ཆད་འཇུག་ཉེན་ཡོད་པས།སོས་པར་གྱུར་ཅིག་དང་།ནད་མེད་པར་གྱུར་ཅིག་སོགས
བརྗོད་པར་བཤད་དོ།།མདངས་འཕྲོག་པ་ཞེས་པ་ནི།སྙིང་གའི་ཕྱོགས་ན་གནས་པ་སྲོག་འཛིན་པར་བྱེད་པའི་རྫས་ཀྱི་བྱེ་བྲག་ཅིག་ལ་མདངས་ཞེས་བྱ་ལ།དེ་འཕྲོགས་ན་ཚེ་རིང་དུ་མི་གནས་སོ།།གཙང་ནི་ཤིང་ཐགས་ཀྱི་ར་བ་སྟེ།

ཤིང་ཕྲ་སྦོམ་རན་པ་འདོམ་དོ་ལ་སོགས་མང་པོ་ཕྲེང་བསྒྲིགས་སུ་བསྐོར་བའོ།།གཞི་སྐྱིལ་བ་ནི།ས་གཞི་ཞལ་ཞལ་ལེགས་པར་བྱས་པ།ཞུགས་ལིང་ནི།མེ་འཇོག་པའི་གྱོ་མོ་སོགས་ཀྱི་སྣོད།དྲིལ་
བསྒྲགས་པ་ནི།དྲིལ་བུ་དཀྲོལ་བཞིན་པར་སྒྲོག་པར་བྱེད་པས་ན་དེ་ལྟར་བརྗོད་པར་ཕྲན་ཚེགས་འགྲེལ་པར་བཤད།གཞོང་ཁུང་ནི་གཞོང་བ།རྨད་ཚེར་ནི།སྣ་སྤུ་བདོག་སྤྱད།མཆིག་དང་མཆི་གུ་ནི།ཡོས་འཐག་པའི་ལག་སྐོར་
གྱི་འོག་གི་རྡོ་ལེབ་ལ་མཆིག་དང་།སྟེང་རྡོ་ལ་མཆིག་གུ་ཟེར་རོ།།འབྲུ་མར་གྱི་འབྲག་ནི།སྣུམ་བླུག་པའི་རྫ་སྐྲོད་ཆེན་པོའི་མིང་ངོ་།།ན་མེ་རུ་ཀ་ནི།ལྡུམ་བུ་དྲི་མ་ཅན་ཞིག་གོ།།ཨ་རི་སྟ་ནི།ཨ་རིཥྚ་ཡང་ཟེར་ཏེ།ཤིང་ནི་མ
པའི་མིང་དུ་བཤད་དོ།།སྣང་གཡེལ་ནི།ཕྱི་རོལ་ཐམས་ཅད་མཐོང་བའི་སྐར་ཁུང་སོགས་ཀྱི་མིང་དང་།སང་ཀཱག་ཀྵི་ནི།རྡུལ་གཟན།རྩྭ་ཁབ་ནི།གཏར་ཁ་བྱེད་པའི་ཁབ།རམས་ཕྱིས་ནི།སྒེག་བུམ།ཀླན་ཀ་བཙལ
བ་ནི།སྐབས་བཙལ་བའམ་སྙད་ཀ་བཙལ་བ།བྱ་དགུ་ལ་ཕྱི་ལང་བྱེད་པ་ནི།བྱས་ཚད་ལ་སྐྱོན་དུ་བཟུང་བ།ཚིག་བླ་དྭགས་ནི།བཏགས་མིང་།ལུས་ཀྱི་ནི།བདེན་གྱི་ཞེས་པ་དང་།རྟས་པ་ནི།དར་བའམ་རྒྱས་པའི
མིང་ངོ་།།།།སྨྲས་པ།མིང་དང་བརྡ་རྣམས་ཡུལ་དུས་ཀྱིས།།འགྱུར་ཞིང་བརྗོད་འདོད་རྗེས་འབྲང་ཕྱིར།།གཅིག་ཏུ་ངེས་པ་མ་ཡིན་མོད།།འདིར་ནི་སྐབས་དོན་དང་བསྟུན་ཏེ།།

བརྡ་རྙིང་ལ་སོགས་གོ་དཀའ་བ།།རགས་རིམ་ཉུང་ངུའི་ཚུལ་གྱིས་བཀྲལ།།ནོར་འཁྲུལ་གང་མཆིས་མཁས་ལ་འཆགས།།ལེགས་ཆ་བློ་ལྡན་དགྱེས་ཕྱིར་དབུལ།།འདི་ནི་རབ་འབྱམས་གཞུང་སྨྲ་བའི།།བཤེས་གཉེན།
ཤེས་རབ་མཚན་ཅན་གྱིས།།བསྐུལ་ཕྱིར་དབྱངས་ཅན་དགའ་བློས་བྲིས།།སྐལ་མཉམ་དག་ལ་ཕན་གྱུར་ཅིག།།སརྦ་མངྒ་ལི།ཛ་ཡནྡྷ།